《戊午七月自大梁东归感喟成诗用以自赠二首 其一》
清代·赵虹

飘零淮楚逾河朔，转徙幽州更大梁。迢递关河双去雁，古今岐大几亡羊。

时无燕赵悲歌士，坐有邯郸挟瑟倡。但得翠娥深劝酒，不辞酩酊罄清觞。

作者简介：江苏嘉定人，字饮谷。以布衣著才名。无子，依从子，于吴市中葺一室。有闻其名而访之者，啜茗清谈而已，然所与往还唱和者皆一时名士。